
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 104 

12 Φεβρουάριου 1998 


ΠΕΡΙΕ ΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Εγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΕΥΑΓΓΕΛΟΣ Σ. ΣΤΑ- 
ΜΑΤΙΟΥ» και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός μελών Επιτροπής Προστασίας των Κατανα¬ 
λωτών των Δημοσίων Επιχειρήσεων και Οργανι¬ 
σμών. 2 

Κανονισμός λειτουργίας της Επιτροπής Προστασίας 
των Καταναλωτώντων Δημόσιων Επιχειρήσεων και 

Οργανισμών. 3 

Κατανομή θέσεων προσωπικού (παράγραφοι 1 των 
άρθρων 4, 7 και 10 του Ν. 2519/1997) του Υπουρ¬ 
γείου Υγείας και Πρόνοιας στις Υπηρεσίες αυτού. 4 

Συγκρότηση Επιτροπής Εξέτασης Ενστάσεων των 
ενδιαφερομένων παρασκευαστών ή αντιπροσώ¬ 
πων των οποίων ιδιοσκευάσματα δεν έχουν συμπε- 
ριληφθεί στον κατάλογο συνταγογραφημένων ε- 
φαρμάκων για όλους τους ασφαλιστικούς φορείς 
και το Δημόσιο. 5 


ΠΡΟΕΔΡΙΚΑ ΔΙΑΤΑΓΜΑΤΑ 


Π) 

Εγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΕΥΑΓΓΕΛΟΣ Σ. ΣΤΑΜΑΤΙΟΥ» και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 13297/1.10.1997 πράξη του συμβολαιο¬ 
γράφου Αθηνών Κων/νου Θ. Λιακάκου, όπως τροποποιή¬ 
θηκε με τις αριθμ. 15030/31.10.1997, 15034/3.11.1997 
πράξεις της συμβολαιογράφου Αθηνών Αναστασίας Ιω¬ 
άν. Κυριακίδη - Κουρου και 9729/12.11.1997 πράξη της 
συμβολαιογράφου Αθηνών Γεωργίας συζ. Θεοδ. Γιαλα- 
μπρίνου, με την οποία ο Ευάγγελος Σ. Σταματίου σύστη¬ 


σε κοινωφελές ίδρυμα με την επωνυμία «ΙΔΡΥΜΑ 
ΕΥΑΓΓΕΛΟΣ Σ. ΣΤΑΜΑΤΙΟΥ» και με έδρα την κοινότητα 
Καλάμου Αττικής. 

2. Την από 5.12.1997 επιστολή του Ευάγγελου Σ. Στα¬ 
ματίου. 

3. Τις διατάξεις των άρθρων: α) 95 και 98 του Α.Ν. 
2039/1939, β) 101 κα ι 119 του Εισαγωγικού Νόμου του 
Αστ. Κώδικα και γ) 108 και 110 του Αστικού Κώδικα. 

4. Την αριθμ. 41/8.12.1997 γνωμοδότηση του Συμβου¬ 
λίου Εθνικών Κληρ/των. 

5. Την αριθ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες Υπουργού Οικονομικών 
στους Υφυπουργούς Οικονομικών (ΦΕΚ Β 922/7.10.1996). 

Με πρόταση του Υπουργού Υγείας και Πρόνοιας και 
Υφυπουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΕΥΑΓΓΕΛΟΣ Σ. ΣΤΑΜΑΤΙΟΥ», η 
οποία έγινε από τον Ευάγγελο Σταματίο υ του Σταματίου με 
την αριθ. 13297/1.10.1997 πράξη του Συμβολαιογράφου 
Αθηνών Κων/νου Θ. Λιακάκου και η οποία τροποποιήθηκε 
με τις αριθ. 15030/31.10.1997, 15034/3.11.1997 πράξεις 
της συμβολαιογράφου Αθηνών Αναστασίας Ιωάν. Κυριακί- 
δη - Κούρου και 9729/12.11.1997 πράξη της συμβολαιο¬ 
γράφου Αθηνών Γεωργίας συζ. Θεοδ. Γιαλαμπρίνου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών και Υγείας και Πρόνοιας και διέ- 
πεται από τις διατάξεις των παραπάνω συστατικών του 
πράξεων, του παρακάτω οργανισμού, του Α.Ν. 2039/ 
1939 και των διαταγμάτων που εκδόθηκαν ή θαεκδοθούν 
σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΕΥΑΓΓΕΛΟΣ Σ. ΣΤΑΜΑΤΙΟΥ». 

Άρθρο 1 

Μορφή - Επωνυμία - Έδρα - Σφραγίδα 
1. Το κοινωφελές ίδρυμα με την επωνυμία «ΙΔΡΥΜΑ 

ΕΥΑΓΓΕΛΟΣ Σ. ΣΤΑΜΑΤΙΟΥ», που συστήθηκε από τον 
Ευάγγελο Σταματίου του Σταματίου με την αριθμ. 
13297/1.10.1997 πράξη του συμβολαιογράφου Αθηνών 
Κων/νου Θ, Λιακάκου και τροποποιήθηκε με τις αριθμ. 
15030/31.10.1997 και 15034/3 11.1997 πράξεις της συμ¬ 
βολαιογράφου Αθηνών Αναστασίας Ιωάν. Κυριακίδη - 
Κούρου και αριθμ. 9729/12.111997 πράξη της συμβολαι¬ 
ογράφου Αθηνών Γεωργίας συζ. Θεοδ. Γιαλαμπρίνου. α¬ 
ποτελεί νομικό πρόσωπό ιδιωτικού δικαίου και διέπεται α¬ 
πό τις διατάξεις των παραπάνω συστατικώνπραξεων,του 
παρόντος οργανισμού, του Α.Ν. 2039/1939 όπως κάθε 
φορά ισχύει ο νόμος αυτός και των διαταγμάτων που εκ- 
δόθηκαν ή θα εκδοθουν σε εκτέλεση του νόμου αυτού. 

2. Έδρα του ιδρύματος είναι η κοινότητα Καλάμου Αττι¬ 
κής. 

3. Η σφραγίδα του ιδρύματος είναι στρογγυλή και ανα¬ 
γράψει περιμετρικά. μέσα σε πλαίσιο, την επωνυμίατου ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Η επωνυμίατου ιδρύματος στις σχέσεις του με την αλ¬ 
λοδαπή είναι ΡΟϋΝΡΑΤΙΟΝ ΕΥΑΘΕΕ03 3. 5ΤΑΜ- 
ΜΑΤΙΟΥ. 

Αρθρο 2 

Σκοπόςτου ιδρύματος 

Σκοπός του ιδρύματος είναι η ίδρυση και λειτουργία Γη¬ 
ροκομείου επί του υπάρχοντας ημιτελούς σήμερα κτιρίου 
που βρίσκεται στην παραλία Αγίων Αποστόλων της Κοινό¬ 
τητας Καλάμου Αττικής, όπου θα περιθάλπονται οικονομικά 
αδύνατα και αναξιοπαθουντα άτομα τρίτης ηλικίας (Άνδρες 
- Γυναίκες), με προτίμηση άτομα της ιδιαιτέρας πατρίδας 
του ιδρυτή που είναι το Καστελλόριζο Δωδεκανήσου και γε¬ 
νικά ολοκλήρου της Δωδεκανήσου. Εάν δεν υπάρχουν τέ¬ 
τοια άτομα από το Καστελλόριζο και τα Δωδεκάνησα, τότε 
θα έχει το δικαίωματο Διοικητικό Συμβούλιο του Ιδρύματος 
να κάνει επιλογή ηλικιωμένων απόρων ατόμων και από ο¬ 
ποιαδήποτε άλλη περιοχή της Ελλάδας. 

Αρθρο 3 

Περιουσία - Πόροι 

1. Περιουσία του ιδρύματος αποτελούν: 

α) 136.003 ανώνυμες μετοχές ονομαστικής αξίας 1.000 
δρχ. εκάστη που ανήκουν στην Α.Ε. με την επωνυμία «Ξε¬ 
νοδοχειακή Τουριστική Εταιρεία ΗΛΙΟΣ Α.Ε.». 

β) 38.000 ανώνυμες μετοχές ονομαστικής αξίας 500 
δρχ. εκάστη που ανήκουν στην Α.Ε. με την επωνυμία «Ε.Σ. 
ΣΤΑΜΑΤΙΟΥ Ανώνυμος Βιομηχανική και Εμπορική Εται¬ 
ρεία». 

Στις ανωτέρω δυο εταιρείες ο ιδρυτής είναι αποκλειστι¬ 
κός μέτοχος. 

γ) 30.075 ανώνυμες μετοχές ονομαστικής αξίας 1.000 
δρχ. εκάστη που ανήκουν στην Α.Ε. με την επωνυμία 
“ΡΟΔΙΑΚΑΙΞΕΝΟΔΟΧΕΙΑΚΑΙ ΕΠΙΧΕΙΡΗΣΕΙΣ ΒΕΧΑ.Ε. Ξε¬ 
νοδοχείο ΙΜΡΕΒΙΑί». Στην εταιρεία αυτή ιδρυτής μετέχει 
κατά 50%. 

δ) 394.417 λίρες Αγγλίας και 107.633 δολλάρια ΗΠΑτα 
οποία είναι κατατεθειμένα στον αριθ. 196690 λογαριασμό 
της Τράπεζας ΒΑΡΟΙΑΥ3 ΒΑΝΚ - ΡΕ5 στην Ελλάδα κατά¬ 
στημα επί της οδού Βουκουρεστίου επ' ονόματιτου ιδρυ¬ 
τή. 

ε) 98.077 δολλάρια ΗΠΑ κατατεθειμένα στην Εθνική 
Τράπεζα της Ελλάδος και στον λογαριασμό 155/ 
80636056 επ' ονοματ που ιδρυτή. 


στ) Οποιοδήποτε χρηματικό ποσό δικαιούται να ει- 
σπράξει η ατομική επιχείρηση του Ευάγγελου Σταματίου 
η οποία εδρεύει στην οδό Γλάδστωνος 2 στην Αθήνα από 
την πώληση των εμπορευμάτων προς τους πελάτες της. 

ζ) Οποιοδήποτε χρηματικό ποσό που θα βρεθεί μετά το 
θάνατο του ιδρυτή. 

2. Πόροι του ιδρύματος είναι: 

α) Τα εισοδήματα από την εκμετάλλευση της ξενοδο¬ 
χειακής μονάδας που λειτουργεί στον Κάλαμο Αττικής κα¬ 
θώς και κάθε άλλο εισόδημα που αποκτά το ίδρυμα από 
την εκμετάλλευση των περιουσιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Αρθρο 4 
Διοίκηση. 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

1) Ευάγγελο Σταματίου του Σταματίου, ως ισόβιο Πρό¬ 
εδρο. 

2) Δημήτριο Παναγιώτου Κατσαδώρο, ιατρό. 

3) Γιώργο Μαύρο του Ιωάννη, δικηγόρο. 

4) Θεμιστοκλή - Θέμη Χαρ. Μαξιμιάδη, Πολίτικο Μηχα¬ 
νικό. 

5) Ναταλία θυγ. Λαυρέντιου Παπαδοπούλου, έμπορο. 
Αναπληρωματικό μέλος ορίζεται η Βαρβάρα συζ. Κων. 

Βλάχου, δασκάλα. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. Ο Πρόεδρος του Ιδρύματος ε¬ 
κλέγεται από το Διοικητικό Συμβούλιο και είναι ισόβιος. 

Πρώτος Πρόεδρος του ιδρύματος ορίζεται ο ιδρυτής ο 
οποίος είναι ισόβιος. 

Μετά την παραίτηση και γενικά την καθ' οιονδήποτε 
τρόπο χήρευση της θέσης αυτού, ισόβιος Πρόεδρος ορί¬ 
ζεται ο Δημήτριος Παν. Κατσαδώρος. 

Ο κατά τ' ανωτέρω διοριζόμενος ισόβιος Πρόεδρος έχει 
όλα τα δικαιώματα που αναγνωρίζονται με το παρόν κα¬ 
ταστατικό στον ισόβιο Πρόεδρο και καθίσταται αυτοδι¬ 
καίως Πρόεδρος του Διοικητικού Συμβουλίου του Ιδρύ¬ 
ματος. 

3. Τα μέλη του Διοικητικού Συμβουλίου είναι αιρετά με 
δεκαετή θητεία. Σε περίπτωση παραίτησης και γενικά την 
καθ’ οιονδήποτε τρόπο χήρευση της θέσης ενός ή περισ¬ 
σότερων μελών προ της λήξεως της θητείας τους, τα α- 
ποχωρούντα μέλη ορίζουν τον αντικαταστάτη τους. Με 
την πρόταση αυτή θα πρέπει να συμφωνεί και η πλειοψη- 
φίατων μελών του Διοικητικού Συμβουλίου, άλλως η θέ¬ 
ση συμπληρώνεται με απόφαση των υπολοίπων μελών. 
Κατά τον ίδιο τρόπο, δηλαδή με απόφαση των υπολοίπων 
μελών, συμπληρώνεται η θέσηκαι στηνπερίπτωσηπουτα 
σποχωρούνται μέλη δεν έχουν προτείνει τον αντικατα¬ 
στάτη τους, τηρουμένης της διαδικασίας του άρθρου 99 
του ΑΝ 2039/39. 

4. Τρεις μήνες πριν από τη λήξη της θητείας των μελών 
το Διοικητικό Συμβούλιο συνεδριάζει για την εκλογή νέου 
Διοικητικού Συμβουλίου. Τα μέλη είναι επανεκλέξιμα. 

5. Σε περίπτωση λήξεως της θητείας των μελών χωρίς 
να έχει ορισθεί το νέο Διοικητικό Συμβούλιο και προκειμέ- 
νου το ίδρυμα να συνεχίσει να λειτουργεί, η θητεία του 

προηγούμενου παρατείνεται για έξι μήνες το αργότερο, 
μέχρις ότου αυτό συμπληρωθεί με απόφαση της Επο- 
πτευουσας απο το Νομο Αρχής τηρούμενης της διαδικα¬ 
σίας του άρθρου 99του Α.Ν. 2039/1939. 

6. Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα οποτε το ζητήσει ο Πρόεδρος, ο Αντι¬ 
πρόεδρος ή ενα απο τα μέλη του. με γραπτή αίτησή τους 
προς τον Πρόεδρο ή τον Αντιπρόεδρο και συγκαλείται έ¬ 
πειτα από πρόσκληση αυτών (του Προέδρου ή του Αντι¬ 
προέδρου). 

7. Σε περίπτωση που ο Πρόεδρος ή ο Αντιπρόεδρος α¬ 
διαφορεί και δεν συγκαλεί το Διοικητικό Συμβούλιο, αυτό 
συγκαλείται με τα υπόλοιπα μέλη, ενημερώνοντας την 
Εποπτεύουσπ ππο το Νομο Αρχή, προκειμενου να απο¬ 
φασίσει γιατο βάσιμοή μητων ισχυρισμώντων μελών αυ¬ 
τών για τη σύγκληση του Διοικητικού Συμβουλίου και α- 
ποφαίνεται για την αντικατάσταση του Προέδρου και 
Αντιπροέδρου, εφ' όσον διαπιστωθεί από μέρους τους α¬ 
μέλεια ως προς την διαχείριση και διοίκηση του ιδρύμα¬ 
τος. 

8. Απαρτία του Διοικητικού Συμβουλίου υπάρχει όταν 
παρίστανται τέσσερα βή μέλη αυτού. Οι αποφάσεις λαμ- 
βάνονται κατά πλειοψηφια των μελών. Σε περίπτωση ισο- 
ψηφίας υπερισχύει η γνώμη με την οποία τάσσεται ο Πρό¬ 
εδρος. 

Αν υπάρχουν περισσότερες από δυο γνώμες, οφείλουν 
εκείνοι που ακολουθούν την ασθενέστερη να προχωρή¬ 
σουν σε μία από τις επικρατέστερες. 

9. Σεπερίπτοιση που κάποιο μέλος του Διοικητικού Συμ¬ 
βουλίου δεν μπορεί, λόγω κωλύματος, ναπαραστεί, παρί- 
σταται ο αναπληρωτής, ενώ όταν απουσιάζει αδικαιολό¬ 
γητα από πέντε συνεχείς συνεδριάσεις θεωρείται ότι έχει 
παραιτηθεί και η κενή θέση αυτού συμπληρώνεταικατάτα 
οριζόμενα στην παρ. 3 του παρόντος άρθρου. 

10. Για την έγκυρη σύγκληση του Διοικητικού Συμβουλί¬ 
ου, απαιτείται η πριν απο 8 (οκτώ) πλήρεις ημέρες, επίδο¬ 
ση σε όλα τα μέλη, με συστημένη επιστολή πρόσκλησης, 
η οποία θα περιλαμβάνει και θα ορίζει τον τόπο, τον χρό¬ 
νο και την ώρα της ουνεδρίασης, καθώς και τα θέματα που 
πρόκειται να συζητηθούν Εγκυρα όμως συνεδριάζει το 
Διοικητικό Συμβούλιο και χωρίς να τηρηθούν αυτές οι δια¬ 
τυπώσεις, αν ση συνεδρίαση παρίστανται. χωρίς να προ¬ 
βάλουν αντίρρηση, όλα τα μέλη. 

11. ΣεκάθεσυνεδρίασητουΔιοικητικούΣυμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται απο αυτό, καθώς και η γνώμη 
των μελών που τυχόν διαφωνούν. Το πρακτικά υπογρά¬ 
φονται από όλα τα μέλη που μετέχουν στη συνεδρίαση. 

12. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως απο¬ 
ζημίωση για εκτέλεση εργασιών που τους αναθέτει το Ί¬ 
δρυμα. στα πλαίσια εκτέλεσης των σκοπών αυτού, καθώς 
και οδοιπορικών ή άλλων εξόδων, που δαπάνησαν για ε¬ 
κτέλεση υπηρεσίαςτου Ιδρύματος εφ’ όσον έγιναν έπειτα 
από εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. Το ύψος των οδοιπο¬ 
ρικών εξόδων και της αποζημίωσης καθορίζει εκάστοτε 
το Διοικητικό Συμβούλιο 

13. Στις συνεδριάσεις του Διοικητικού Συμβουλίου, πα- 
ρίστανται ύστερα αποπρόσκλησητου Προέδρου, ο Προϊ¬ 
στάμενος του Γηροκομείου. εάν δεν είναι μέλος του Διοι¬ 
κητικού Συμβουλίου, καθώς και οποιοσδήποτε άλλος πα¬ 
ράγοντας του Ιδρύματος. 


Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού, του Α.Ν. 2039/1939 
καιτων διαταγμάτων που εκδόθηκανή θαεκδοθούνσε ε¬ 
κτέλεση του Νόμου τούτου, καθώς καιτων λοιπών σχετι¬ 
κών Νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το Νόμο Αρχή τον προϋπολογι¬ 
σμό και απολογισμό του Ιδρύματος, σύμφωνα με τις δια¬ 
τάξεις των άρθρων 101 και 102του Α.Ν.2039/1939 καιτου 
από 20.12.1939 Β. Διατάγματος (ΦΕΚ552/Α71939). 
β) Διορίζειτον Προϊστάμενο του Ιδρύματος, 
γ) Αποφασίζει την πρόσληψη του αναγκαίου προσωπι¬ 
κού του ιδρύματος, με τηνπροϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

δ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

ε) Εκλέγει το Διοικητικό Συμβούλιο των εταιρειών 
που ανήκουν στο Ίδρυμα και δια μέσου αυτού τις διοι¬ 
κούν. 

στ) Αποφασίζει γιο την αποδοχή ή αποποίηση κληρονο¬ 
μιών, κληροδοσιών και δωρεών. 

ζ) Αποφασίζει την ανακήρυξη δωρητών, ευεργετών, κα¬ 
θώς και μεγάλων ευεργετών του Ιδρύματος. 

η) Αποφασίζει για κάθε τι που αφορά στις επενδύσεις 
και την περιουσία του Ιδρύματος, για τη βελτίωση της α¬ 
πόδοσής του ή την ασφάλεια του και τη διαχείριση δια¬ 
θεσίμων και την επωφελή τοποθέτηση των χρημάτων 
του Ιδρύματος, τηρούμενων των διατάξεων του ΑΝ 
2039/39. 

θ) Κατανέμει κάθε χρόνο τις προσόδους του Ιδρύματος 
για την εξυπη ρέτη ση των σκοπών του. 

ι) Καθορίζει τον εκάστοτε αριθμό των ηλικιωμένων ατό¬ 
μων που θα φιλοξενεί το Ίδρυμα, σύμφωνα με τις οικονο¬ 
μικές του δυνατότητες. 

ία) Καταρτίζει τον Οργανισμό εσωτερικής λειτουργίας 
του Ιδρύματος και 

ιβ) Αποφασίζει για τροποποιήσεις του παρόντος Οργα¬ 
νισμού, τηρούμενων των νομίμων διατυπώσεων. Η δυνα¬ 
τότητα αυτή υπόκειται στην έγκριση του ιδρυτού καιπρώ- 
του ισοβίου Προέδρου, ο οποίος και διατηρεί δικαίωμα 
αρνησικυρίας (Ν/ΕΤΟ). 

Άρθρο 6. 

Αρμοδιότητες του Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 

με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου οκτώ (8) τουλάχιστονημέρες 
πριν απο τη συνεδρίαση. 

γ) Καταρτίζει, βοηθούμενος από το Γραμματέα, ή το 
Διευθυντή την ημερήσια διαταξη των θεμάτων που θα 
συζητηθούν, την οποία και υπογράφει. Θέμαπου δενπε- 
ριλαμβάνεται σ’ αυτήν δεν συζητείται, εκτός αν πρόκει¬ 
ται για επείγουσα υπόθεση και συμφωνήσει γι' αυτό η 
πλειοψηφία των παρόντων μελών του Διοικητικού Συμ¬ 
βουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου 

ε) Αλληλογραφεί μετις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελείτις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματοςτούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του Ιδρύματος: 

α) Φροντίζει για τη σύνταξη των πρακτικών του Διοικη¬ 
τικού Συμβουλίου. 

β) Διεκπεραιώνει την αλληλογραφία. 

γ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

δ) Τηρεί το πρωτόκολλο των εισερχομένων και εξερχο- 
μένων εγγράφων. 

ε) Συντάσσει και υποβάλλει κατά τη λήξη του κάθε Οι¬ 
κονομικού έτους, προς έγκριση στο Διοικητικό Συμβούλιο 
την έκθεση πεπραγμένων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του Ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που ο¬ 
ρίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του Ιδρύματος: 

α) Συνυπογράφει με τον Πρόεδρο τα εντάλματα πλη¬ 
ρωμής για κάθε δαπάνη του Ιδρύματος που υπερβαίνει το 
εκάστοτε καθοριζόμενο με απόφαση του Διοικητικού 
Συμβουλίου ποσό. 

β) Εισπράττει αυτοπροσώπως ή με εξουσιοδοτημένο 


προς τούτο από το Διοικητικό Συμβούλιο υπάλληλο του 
Ιδρύματος, τα έσοδα αυτού, εκδίδονται και υπογράφο¬ 
ντας σχετικές αριθμημένες διπλότυπες αποδείξεις και κα¬ 
ταθέτει τα εισπραττόμενα ποσά σε πιστωτικό Ίδρυμα. Έ¬ 
χει όμως την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή εκτάκτων και 
επειγουσών αναγκώντου Ιδρύματος. Το ύψος του ποσού 
αυτού καθορίζεται με απόφαση του Διοικητικού Συμβου¬ 
λίου στην αρχή κάθε έτους. 

γ) Ασκεί εποπτεία στη λειτουργία των λογιστικών υπη- 
ρεσιώντου Ιδρύματος, εισηγούμενος στο Διοικητικό Συμ¬ 
βούλιο τη λήψη των εκάστοτε αναγκαίων μέτρων. 

δ) Μεριμνά για την τήρηση και φύλαξη των διαχειριστι¬ 
κών βιβλίων και στοιχείων του Ιδρύματος και αποδίδει με 
βάση αυτά λογαριασμό στο Διοικητικό Συμβούλιο. 

ε) Μεριμνά για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του Ιδρύματος σε συνεργα¬ 
σία με τον Προϊστάμενο του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9ο. 

Προϊστάμενος. 

1. Των υπηρεσιών του Ιδρύματος προίσταται ο Προϊ¬ 
στάμενος. 

2. Τον Προϊστάμενο διορίζει το ΔιοικητικόΣυμβούλιο, ύ¬ 
στερα από πρόταση του Προέδρου. 

Προϊστάμενος μπορεί να διοριστεί και μέλος του Διοι¬ 
κητικού Συμβουλίου. 

3. Ο Προϊστάμενος διορίζεται γιατριετή θητεία και είναι 
επανεκλέξιμος. 

4. Ο Προϊστάμενος του Ιδρύματος: 

α) Προΐσταταιτου προσωπικού του Ιδρύματος και διευ¬ 
θύνει τις δραστηριότητές τους. 

β) ΕισηγείταιπροςτοΔιοικητικόΣυμβούλιοτου Ιδρύμα¬ 
τος κάθε θέμα σχετικό με τις δραστηριότητες του Ιδρύ¬ 
ματος και την πραγματοποίηση των σκοπών του. 

γ) Καταρτίζει και υποβάλλει για έγκριση στο Διοικητικό 
Συμβούλιο το οργανόγραμμα και τον εσωτερικό κανονι¬ 
σμό του Ιδρύματος. 

δ) Αλληλογραφεί με τις Αρχές και κάθε τρίτο και υπο¬ 
γράφει επ' ονόματι και για λογαριασμότου Ιδρύματος έγ¬ 
γραφα και συμβάσεις, μέσα στο πλαίσιο των αποφάσεων 
του Διοικητικού Συμβουλίου και των εξουσιοδοτήσεων 
του Προέδρου του. 

στ) Αρκεί κάθε άλλη αρμοδιότητα που του αναθέτει το 
Διοικητικό Συμβούλιο και ο Πρόεδρός του. 

5. Με απόφασή του, την οποία οφείλει προηγουμένως 
να εγκρίνει το Διοικητικό Συμβούλιο, ο Προϊστάμενος 
μπορεί να αναθέτει ορισμένες από τις αρμοδιότητες του 
σε υπαλλήλους του Ιδρύματος. 

Άρθρο 10ο. 

Οικονομική διαχείριση. 

1. Η οικονομική διαχείριση του Ιδρύματος περιλαμβάνει 
ετήσια περίοδο η οποία αρχίζει την 1η (πρώτη) Ιανουάρι¬ 
ου και λήγει την 31η (τριακοοτή πρώτη) Δεκεμβρίου του ί¬ 
διου έτους. 

Η πρώτη διαχειριστική περίοδος αρχίζει απάτην ημερο¬ 
μηνία δημοσίευσης στην Εφημερίδα της Κυβέρνησης του 
Προεδρικού Διατάγματος έγκρισης και σύστασης του 

Ιδρύματος και λήγει την 31η {τριακοστή πρώτη) Δεκεμ¬ 
βρίου του ιδίου έτους, μπορεί όμως με απόφαση το Διοι¬ 
κητικό Συμβούλιο, που λαμβανεται στηνπρώτη συνεδρία¬ 
σή του να παραταθκί μέχρι την 31 η (τριακοστή πρώτη) Δε¬ 
κεμβρίου του επομένου ημερολογιακού έτους. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δια¬ 
τάγματος (ΦΕΚ 552/Α). 

Αρθρο 11ο. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη ό¬ 
λα τα έσοδα και έξοδα του Ιδρύματος που πραγματοποι¬ 
ούνται στη διάρκεια της χρήσης. 

δ) Βιβλίο - μητρώο στο οποίο καταχωρίζονται τα ονόμα¬ 
τα των ατόμων που φιλοξενείτο Ίδρυμα. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

στ) Μητρώο Δωρητών - Ευεργετών. 

ζ) Βιβλίο ΑΠΟΓΡΑΦΗΣ - ΕΙΔΙΚΟ ΜΗΤΡΩΟ της κινητής 
περιουσίας του Ιδρύματος. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Αρθρο 12ο. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από απόασητου Δι¬ 
οικητικού Συμβουλίου, η οποία λαμβάνεταιμεπλειοψηφία 
των 2/3 (δύο τρίτων) τουλάχιστον του συνολικού αριθμού 
των μελών του. 

Άρθρο 13ο. 

Διάλυση του Ιδρύματος - Τύχη περιουσίας αυτού. 

Το ίδρυμα διαλύεται όταν και όπως ο νόμος ορίζει. Σε 
περίπτωση διάλυσης του ιδρύματος η περιουσία του πε¬ 
ριέρχεται σε κοινωφελή ιδρύματα γιατον ίδιο ή παρμεφε- 
ρή σκοπό, 

Στον Υπουργό Υγείας και Πρόνοιας και στον Υφυπουρ¬ 
γό Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 27 Ιανουάριου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΠΟΣΔΡΥΣ ΚΩΝ. ΓΕΙΤΟΝΑΣ 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ.Φ 1-2991 (2) 

Ορισμός μελών Επιτροπής Προστασίας των Καταναλω¬ 
τών των Δημοσίων Επιχειρήσεων και Οργανισμών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το Νόμο 1558/1993 «Κυβέρνηση και Κυβερνητικά 
Όργανα·>, όπως τροποποιήθηκε και ισχύει σήμερα. 

2. ΤοΠ.Δ. 138,'1993«ΟργανισμόςτουΥπουργείου Εθνι¬ 
κής Οικονομίας» (ΦΕΚ 55/Α793). 

3. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α796). 

4. Το Π.Δ. 59/96 «Σύσταση Γενικής Γραμματείας Εμπο¬ 
ρίου στο Υπουργείο Ανάπτυξης και καθαρισμός των αρ¬ 
μοδιοτήτων της» (ΦΕΚ 51 /Α796). 

5. Το Νόμο 2251/1994 «Προστασία των Καταναλωτών», 
άρθρο 13. παράγραφος 1. 

6. Τα έγγραφα με αριθμό ΕΣΚ 2/14.7.1995 και 
1733/8.6.95 του Εθνικού Συμβουλίου Καταναλωτών και 
της Κεντρικής Ένωσης Δήμων και Κοινοτήτων αντί¬ 
στοιχα με τα οποία προτείνουν τους εκπροσώπους 
τους στην Επιτροπή Προστασίας των Καταναλωτών 
των Δημοσίων Επιχειρήσεων και Οργανισμών, αποφα¬ 
σίζουμε: 

Ορίζουμε ως μέλη στην Επιτροπή Προστασίας των Κα- 
ταναλωτώντων Δημοσίων Επιχειρήσεων και Οργανισμών 
τους κατωτέρω: 

1) Το Γενικό Γραμματέα Εμπορίου Ηλία Αποστολάκη, 
ως Πρόεδρο, 

2) Τη Διευθύντρια της Διεύθυνσης Επιχειρησιακού Σχε- 
διασμού Δημοσίων Επιχειρήσεων και Οργανισμών του 
Υπουργείου Εθνικής Οικονομίας Γεωργία Αερίου, ανα- 
πληρούμενη από τον Κωνσταντίνο Ιωαννίδη Τμηματάρχη 
της ίδιας Διεύθυνσης. 

3) Τους εκπροσώπους των Καταναλωτών που προτάθη- 
καν από το Εθνικό Συμβούλιο Καταναλωτών, 

α) Δημήτριο Κατσούλη με αναπληρώτριατη Στέλλα Τζί- 
μου, 

β) Γεώργιο Βο'ίκλή με αναπληρωτή τον Αναστάσιο Νικο- 
λαδάκη, 

4) Τον εκπρόσωπο της Κεντρικής Ένωσης Δήμων και 
Κοινοτήτων Ελλάδας Παντελή Γρετζελιά, Δήμαρχο Νέας 
Φιλαδέλφειας, με αναπληρώτρια τη Σταυ ρού λα Κοσμά, α- 
ντιδήμαρχο Νέας Φιλαδέλφειας. 

Ως Γραμματέας της Επιτροπής ορίζεται σύμφωνα μετο 
νόμο η υπάλληλος του Υπουργείο Ανάπτυξης Κυριακή 
Τσαγκαράκη, με αναπληρώτρια την Αικατερίνη Αποστο- 
λοπούλου, υπάλληλο του ιδίου Υπουργείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1997 
οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ 


ΒΑΣΩ ΠΑΠΑΝΔΡΕΟΥ 

ΕΦΗΜΕΡ1ΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Φ 1-2992 (3) 

Κανονισμός λειτουργίας της Επιτροπής Προστασίας των 
Καταναλωτών των Δημόσιων Επιχειρήσεων και Οργα¬ 
νισμών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το Νομο 1558/85 «Κυβέρνηση και Κυβερνητικά Όρ¬ 
γανα», όπως τροποποιήθηκε και ισχύει σήμερα. 

2. Το Π.Δ. 138/1993 «Οργανισμός του Υπουργείου Εθνι¬ 
κής Οικονομίας» (ΦΕΚ 55) 

3. Το Π.Δ. 27/96 «Συγχώνευση των Υπουργείων Τουρι¬ 
σμού. Βιομηχανίας. Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α796). 

4. Το Π.Δ. 59/96 «Σύσταση Γενικής Γραμματείας Εμπο¬ 
ρίου στο Υπουργείο Ανάπτυξης και καθορισμός των αρ¬ 
μοδιοτήτων της» (ΦΕΚ51/Α796). 

5. Το Νόμο 2251/1994 «Προστασία των Καταναλωτών», 
άρθρο 13. παράγραφοι 2 και 3 ΦΕΚ 191. 

6. Το γεγονος ότι από τις διατάξεις αυτής της απόφα¬ 
σης δεν προκαλειται δαπανη εις βάρος του κρατικού προ¬ 
ϋπολογισμού. αποφασίζουμε: 

Άρθρο 1 
Αρμοδιότητες 

Η Επιτροπή Προστασίας των Καταναλωτών των Δημο¬ 
σίων Επιχειρήσεων και Οργανισμών διατυπώνει προτά¬ 
σεις και προβαίνει σε υποδείξεις προς τις δημόσιες επι¬ 
χειρήσεις και οργανισμούς για τη βελτίωση των προϊό¬ 
ντων και υπηρεσιών τους και τη διασφάλιση των 
δικαιωμάτων των καταναλωτών. Στο πλαίσιο των αρμο¬ 
διοτήτων της η Επιτροπή καλεί υποχρεωτικά ενώπιον της 
εκπροσώπους των διοικήσεωντων Δημοσίων Επιχειρήσε¬ 
ων και Οργανισμών να δώσουν εξηγήσεις σε παράπονα ή 
προβλήματα που απασχολούν τους καταναλωτές. 

Αρθρο 2 

Λειτουργία της Επιτροπής 

1. Οι αναφερόμενες στο άρθρο 1 αρμοδιότητες ασκού¬ 
νται μετά από πρωτοβουλία της ίδιας της Επιτροπής ή με 
πρόταση των διοικήσεωντων Δημοσίων Επιχειρήσεων και 
Οργανισμών, των αρμόδιων Υπουργών καθώς και του 
Εθνικού Συμβουλίου Καταναλωτών. 

2. Η Επιτροπή συγκαλείται αποτον Πρόεδροτηςαυτο- 
βούλως ή όταν το ζητησουν εγγράφως δύο τουλάχιστον 
μέλη της. Επίσης συγκαλείται υποχρεωτικά από τον Πρό¬ 
εδρό της όταν το ζητησουν εγγράφως οι διοικήσεις των 
Δημοσίων Επιχειρήσεων και Οργανισμών, οι αρμόδιοι 
Υπουργοί ή το Εθνικό Συμβούλιο Καταναλωτών. Η σύ¬ 
γκληση γίνεται υποχρεωτικά εντός είκοσι ημερών απάτην 
ήμερα που υποβλήθηκε η έγγραφη αίτηση. 

3. Η Επιτροπή δενασχολειταιμε τη διευθέτηση ατομικών 
προβλημάτων ή παραπόνων των καταναλωτών. Αυτά κα¬ 
ταγράφονται και ταξινομούνται από τον Γραμματέα της 
Επιτροπής και γνωστοποιούνται στα μέλη της. Ανακοινώ¬ 
σεις ή καταγγελίες των Ενώσεων Καταναλωτών που αφο¬ 
ρούν προβλήματα η θέματα προστασίας των συμφερό¬ 
ντων των καταναλωτών των Δημοσίων Επιχειρήσεων και 
Οργανισμών κοινοποιούνται σε όλα τα μέλη της Επιτρο¬ 
πής. 

4. Ο Πρόεδρος της Επιτροπής καταρτίζει την ημερήσια 
διάταξη και ορίζει ένα απο τα μέλη της ως εισηγητή εγγε¬ 
γραμμένου στην ημερήσια διάταξη θέματος. Εισηγητής 


μπορεί να οριστεί και αναπληρωματικό μέλος. Τα μέλη 
της Επιτροπής ενημερώνονται εγγράφως για τη σύγκλη¬ 
ση της Επιτροπής και την ημερήσια διάταξη τουλάχιστον 
πριν από επτά μέρες. 

5. Η Επιτροπή συνεδριάζει με απαρτία όταν είναι παρό¬ 
ντα τέσσερα μέλη της. Οι αποφάσεις λαμβάνονται με την 
απόλυτη πλειοψηφία των παρευ ρίσκο μενών μελών. Στην 
απόφαση καταχωρίζονται και οι απόψεις των μειοψηφού- 
ντων μελών. Στις συνεδριάσεις μετέχουν με δικαίωμα λό¬ 
γου και τα αναπληρωματικά μέλη. Χρέη Γ ραμματέα της 
Επιτροπής εκτελεί υπάλληλος της Διεύθυνσης Τεχνικού 
Ελέγχου και Προστασίας Καταναλωτή του Υπουργείου 
Ανάπτυξης που ορίζεται με τον αναπληρωτή του από τον 
Υπουργό Ανάπτυξης και τηρεί Βιβλία Πρωτοκόλλου και 
Πρακτικών της Επιτροπής. Με απόφαση της Επιτροπής οι 
συνεδριάσεις μπορούν να γίνονται δημόσια. 

6. Οι Δημόσιες Επιχειρήσεις και Οργανισμοί υποχρε- 
ούνται να παρέχουν στην Επιτροπή, όταν τους ζητηθεί, 
πληροφορίες και / ή εξηγήσεις που διευκολύνει το έργο 
της. Ο Εισηγητής έχει δικαίωμα να ζητήσει από τις Δημό¬ 
σιες Επιχειρήσεις και Οργανισμούς κάθε πληροφορία 
και στοιχείο που είναι αναγκαίο για την ενημέρωσή του 
και τη μελέτη του θέματος που υποχρεούταιναεισηγηθεί 
στην Επιτροπή. Για την Δημόσια Επιχείρηση ή Οργανι¬ 
σμό που αρνείται να παράσχει τις παραπάνω εξηγήσεις, 
πληροφορίες ή υποστήριξη η Επιτροπή μπορεί να ειση- 
γείται στον Υπουργό Ανάπτυξης την επιβολή προστίμου 
σε αυτήν σύμφωνα με το άρθρο 14 παράγραφο 3 Ν. 2251 / 
1994. 

7. Η Επιτροπή, πριν προβεί σε οποιαδήποτε υπόδειξη ή 
πρόταση προς τις Δημόσιες Επιχειρήσεις και Οργανι¬ 
σμούς, καλεί υποχρεωτικά ενώπιον της, επτά τουλάχι¬ 
στον ημέρες πριν από τη σύγκλησή της, εκπροσώπους 
των διοικήσεων τους να δώσουν εξηγήσεις στα συγκεκρι¬ 
μένα παράπονα ή προβλήματα που απασχολούν τους κα¬ 
ταναλωτές. Η Διοίκηση της Δημόσιας Επιχείρησης ή 
Οργανισμού μπορεί να ζητήσει προθεσμία μέχρι και είκο¬ 
σι ημέρες προκειμένου να προετοιμάσει τις εξηγήσεις 
της 

8. Στις συνεδριάσεις της Επιτροπής συμμετέχει χωρίς 
ψήφο και εκπρόσωπος της Δημόσιας Επιχείρησης ή 
Οργανισμού που αφορά το υπό συζήτηση θέμα. Η Επι¬ 
τροπή μπορεί να καλεί στις συνεδριάσεις της και εκπρο¬ 
σώπους άλλων φορέων ή άλλα πρόσωπα για να εκφρά- 
σουν τη γνώμη τους σε συγκεκριμένα θέματα που απα¬ 
σχολούν τους καταναλωτές των Δημοσίων Επιχειρήσεων 
και Οργανισμών. 

9. Οι αποφάσεις της Επιτροπής κοινοποιούνται στις Δι¬ 
οικήσεις των Δημοσίων Επιχειρήσεων και Οργανισμών 
που αφορούν, στους Υπουργούς που ασκούν την επο- 
πτεία σ'αυτούς, και στο Εθνικό Συμβούλιο Καταναλωτών. 
Η Επιτροπή μπορεί να αποφασίζει τη δημοσιοποίησή 
τους. 

10. Στο τέλος κάθε έτους η Επιτροπή συντάσσει και δί¬ 
νει στη δημοσιότητα έκθεση με απολογισμό των δραστη¬ 
ριοτήτων της στην οποία αναφέρονται όλα τα θέματα 
προστασίας των καταναλωτών με τα οποία ασχολήθηκε, 
οι αποφάσεις τις οποίες έλαβε και οι υποδείξεις και οι 
προτάσεις στις οποίες προέβη αλλά και εξηγήσεις που έ¬ 
δωσαν οι Δημόσιες Επιχειρήσεις και Οργανισμοί και τα 
σχετικά μέτρα που αυτές έλαβαν για την βελτίωση των 
προϊόντων και των υπηρεσιώντους και τη διασφάλιση των 
συμφερόντων των καταναλωτών. 

Αρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 17 Δεκεμβρίου 1997 
οι ΥΠΟΥΡΓ ΟΙ 

ΕΘΝΙΚΗΣ ΟΙΚΟΝΟΜΙΑ ! 5 ΑΝΑΠΤΥΞΗΣ 

ΠΑΝ ΝΟΣ ΠΑΠΑΝΤΩ Ν ΙΟ Υ ΒΑΣΩ ΠΑΠΑΝΔΡΕΟΥ 

- *- 

Αριθ. ΔΥ3/οικ. 1/01 (4) 

Κατανομή θέσεων προσωπικού {παράγραφοι 1 των άρ¬ 
θρων 4, 7 και 10 του Ν. 2519/1997) του Υπουργείου 
Υγείας Πρόνοιας στις Υπηρεσίες αυτού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Των παρ. 1 των άρθρων 4, 7 και 10 του Ν. 2519/1997 
«Ανάπτυξη και εκσυγχρονισμός του Εθνικού Συστήματος 
Υγείας, οργάνωση των υγειονομικών υπηρεσιών ρυθμί¬ 
σεις για το φάρμακο και άλλες διατάξεις» (ΦΕΚ 165Α), με 
τις οποίες συστηθηκαν στο Υπουργείο Υγείας και Πρόνοι¬ 
ας είκοσι τέσσερεις (24) συνολικά θεσεις προσωπικού σε 
κλάδους ΠΕ, ΤΕ και ΔΕ για τη στελέχωση των Τμημάτων 
Στοματικής Υγείας και Ιατρικής της Εργασίας της Διεύ¬ 
θυνσης Δημόσιας Υγιεινής, της Διεύθυνσης Σχολικής 
Υγείας και της Διεύθυνσης Αιμοδοσίας αντίστοιχα. 

β. Του Π. Δ/τος 138 / 1 992 «Οργανισμός του Υπουργείου 
Υγείας, Πρόνοιας και Κοινωνικών Ασφαλίσεων» (ΦΕΚ 68 
Α) όπως έχει τροποποιηθεί και ισχύει σήμερα. 

2. Την αριθμ. ΔΙΔΚ/Φ. 1/20199/5.9.97 (ΦΕΚ 801 Β) από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων Υπουργού Εσωτερικών, Δημόσιας Διοίκη¬ 
σης και Αποκέντρωσης στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης», όπως αυ¬ 
τή τροποποιήθηκε με την όμοιά της αριθ. ΔΙΔΚ/Φ. 1/ 
23470/20.10.97 (ΦΕΚ924Β). 

3. Την αριθμ. 1107147/1239/006Α/4.10.1996 (ΦΕΚ 922Β) 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών” (Ν. Χριστοδουλάκη». 

4. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη σε βάροςτου Κρα¬ 
τικού Προϋπολογισμού, αποφασίζουμε: 

1. Κατανέμουμε κατά κατηγορία και κλάδο μεταξύ των 
Διευθύνσεων Δημόσιας Υγιεινής και Σχολικής Υγείας της 
Γενικής Διεύθυνσης Δημόσιας Υγείας και της Διεύθυνσης 
Αιμοδοσίας της Γενικής Διεύθυνσης Υπηρεσιών Υγείας 
του Υπουργείου Υγείας και Πρόνοιας, τις κατωτέρω είκο¬ 
σι τέσσερεις (24) οργανικές θέσεις προσωπικού τωνπαρ. 
1 των άρθρων 4. 7 και 10 του Ν. 2519/1997 ως εξής: 

Κατηγορία/Κλάδος Διευθύνσεις 

Δημόσιας Σχολικής Αιμοδοσίας 
Υγιεινής Υγείας 
Τμήματα Στοματικής 
Υγείας και Ιατρικής 
της Εργασίας 

ΠΕ Διοικητικός 2 

ΠΕ Πληροφορικής 1 


ΠΕ Υγιεινολόγων 

Μηχανικών 1 

ΠΕ Κοινωνιολογίας 1 

ΠΕ Ψυχολόγων 1 

ΠΕ Επικοινωνίας 1 

ΠΕ Στατιστικής 1 2 

(με εξειδίκευση (η 1 η θέση 
και εμπειρία στα με γνώσεις 
θέματα Δημόσιας βιοστατι- 
Υγείας) σπκής 


ΠΕ Ανθρωπο¬ 
γεωγραφίας 1 

ΤΕ Επισκεπτών-τριών 2 
Υγείας 

ΤΕ Πληροφορικής 1 

ΤΕ Κοινωνικής 
Εργασίας 

ΔΕ Χειριστών Η/Υ 2 

ΣΥΝΟΛΟ 8 


1 3 

1 

1 

1 1 

8 8 


2. Οι θέσεις της προηγούμενης παραγράφου προστίθε¬ 
νται στις προβλεπόμενες θέσεις αντίστοιχων κλάδων του 
Οργανισμού του Υπουργείου Υγείας και Πρόνοιας. 

3. Εισαγωγικός βαθμός των υπαλλήλωντωνπρααναφε- 
ρομένων κλάδων είναι ο Δ'. 

4. Προσόντα διορισμού στον εισαγωγικό βαθμό Δ' ορί¬ 
ζονται τα προβλεπόμενα στις διατάξεις των Π.Δ. 194/1988 
(ΦΕΚ 84Α) και 172/1992 (ΦΕΚ 81 Α) όπως αυτές ισχύουν 
κάθε φορά, εκτός των δύο (2) θέσεωντου κλάδου ΠΕ Στα¬ 
τιστικής που απαιτούνται επιπλέον εξειδίκευση και εμπει¬ 
ρία στα θέματα δημόσιας υγείας και βιοστατιστικής αντί¬ 


στοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα. 29 Ιανουάριου 1998 
οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ. ΥΦΥΠΟΥΡΓΟΣ 

ΔΗΜ. ΔΙΟΙΚΗΣΗΣΗΣ & ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Σ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 
-♦- 


Αριθ. ΔΥΙα /οικ . 1899 (5) 

Συγκρότηση Επιτροπής Εξέτασης Ενστάσεωντων ενδια¬ 
φερομένων παρασκευαστών ή αντιπροσώπων των ο¬ 
ποίων ιδιοσκευάσματα δεν έχουν συμπεριληφθεί στον 
κατάλογο συνταγογραφομένων φαρμάκων για όλους 
τους ασφαλιστικούς φορείς καιτο Δημόσιο. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 


Έχοντας υπόψη: 

1. Τις διατάξεις των παραγράφων 3,4 και 5 του άρθρου 
20του Ν.2458/97 (ΦΕΚ 15/τ.Α/14.2.97) «Σύσταση Κλάδου 
Κύριας Ασφάλισης Αγροτών και άλλες διατάξεις». 

2. Τις υποβληθείσες αρμοδίωςπροτάσεις, αποφασίζου¬ 
με: 

1. Συγκροτούμε την προβλεπόμενη από την παρ. 3 του 
άρθρου 20 του Ν. 2458/97 (ΦΕΚ 15/τ.Α/14.2.97) Ειδική 
Επιτροπή Εξέτασης Ενστάσεωντων ενδιαφερομένων πα¬ 
ρασκευαστών ή αντιπροσώπων των οποίων ιδιοσκευά¬ 
σματα δεν έχουν συμπεριληφθεί στον κατάλογο συντα- 



990 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


γογραιρομένων φαρμάκων και διορίζουμε τα κατωτέρω 
πρόσωπα: 

α. Πρόεδρο του Κεντρικού Υγείας με αναπληρωτή του 
τον Αντιπρόεδρο του Κεντρικού Συμβουλίου Υγείας. 

β. Πρόεδρό του Εθνικού Οργανισμού Φαρμάκων με α¬ 
ναπληρωτή του τον Αντιπρόεδρο του Εθνικού Οργανι¬ 
σμού Φαρμάκων. 

γ. Γενικό Διευθυντή Κοινωνικών Ασφαλίσεων της Γενι¬ 
κής Γραμματείας Κοινωνικών Ασφαλίσεων με αναπληρω¬ 
τή τον Διευθυντή ασφάλισης ασθένειας και μητρότητος. 

δ. Γ ενικό Διευθυντή Υπηρεσιών Υγείας του Υπουργείου 
Υγείας και Πρόνοιας με αναπληρωτή τον Διευθυντή της 
Διεύθυνσης Φαρμάκων και Φαρμακείωντου ίδιου Υπουρ¬ 
γείου. 

ε. Τον Πρόεδρο του Πανελλήνιου Φαρμακευτικού Συλ¬ 
λόγου με αναπληρωτή του τον Παπαπετρίδη Ηλία, Α' Αντι¬ 
πρόεδρο του Διοικητικού Συμβουλίου του Πανελληνίου 
Φαρμακευτικού Συλλόγου. 

στ. Τον Πρόεδρο του Πανελλήνιου Ιατρικού Συλλόγου 
με αναπληρωτή του τον Πίνη Σταμάτιο, Ιατρό Χειρούργο. 

ζ. Παπάίωάννου Γεώργιο, καθηγητή φαρμακευτικού 
τμήματος του Πανεπιστημίου Αθηνών με αναπληρώτριά 
του την Τσαντίλη - Κακουλίδη Άννα, αναπλ. καθηγήτρια 
Φαρμακευτικού Τμήματος Πανεπιστημίου Αθηνών. 


2. Πρόεδρο της Επιτροπής ορίζουμε τον Πρόεδρο του 
Κεντρικού Συμβουλίου Υγείας. 

3. Γραμματέα της Επιτροπής ορίζουμε τηνΘαλασσο- 
χωρίτου Κων/να υπάλληλο κλάδου ΔΕ Δ/κού Λογιστικού 
με Β' βαθμό που υπηρετεί στο ΚΕΣΥ. 

4. Έργο της Επιτροπής θα είναι η εξέταση των ενστά¬ 
σεων των ενδιαφερομένων παρασκευαστών ή αντιπρο¬ 
σώπων των οποίων ιδιοσκευάσματος δεν έχουν συμπερι- 
ληφθεί στον κατάλογο. Οι αποφάσεις της έχουν δεσμευ¬ 
τικό χαρακτήρα για την Ειδική Επιτροπή Κατάρτισης 
καταλόγου συνταγογραφημενών φαρμάκων. 

Στα μέλη και τον Γραμματέο της Επιτροπής θα κατα¬ 
βληθεί αποζημίωση κατά συνεδρίαση η οποία θα καθορι- 
σθεί με κοινή απόφαση των Υπουργών Οικονομικών, 
Εργασίας και Κοινωνικών Ασφαλίσεων και Υγείας και 
Πρόνοιας σύμφωνα με τα αναφερόμενα στην παρ. 4 του 
άρθρου 20 του Ν. 2458/97. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Ιανουάριου 1998 
οι ΥΠΟΥΡΓΟΙ 

